Príloha č. 11 výzvy

**Oprávnené oblasti (štandardy)**

1. Tvorba / revízia vnútorných dokumentov a predpisov vysokej školy (zodpovedné osoby/orgány a časový predpoklad úpravy);
2. Tvorba / revízia / implementácia štruktúr a procesov vnútorného systému – napr. vytvorenie nových orgánov / transformácia súčasných pracovísk vysokej školy v rámci vnútorného systému zabezpečovania kvality (ďalej ako „vnútorný systém“);
3. Personálne, finančné a materiálne zdroje vnútorného systému - personálne a technické zabezpečenie štruktúr vnútorných systémov – nový personál, preškolenie pôvodného personálu; počet a opis nových pozícií, ktoré sa plánujú vytvoriť v súvislosti s vnútorným systémom (určenie pracoviska a náplne práce); reprofilizácia pozícií v rámci vnútorného systému (určenie agendy);
4. Vzdelávanie zamestnancov vysokých škôl (vysokoškolskí učitelia, výskumní pracovníci, umeleckí pracovníci a ostatní zamestnanci) zapojených do vnútorného systému – napr. kurzy, workshopy, konferencie, zahraničné stáže a pod.;
5. Zainteresované strany - tvorba / revízia / implementácia systému identifikácie a spolupráce so zainteresovanými stranami vnútorného systému, napr. tréning a školenie interných zainteresovaných strán (študenti a zamestnanci vysokých škôl), a spolupráca s externými zainteresovanými stranami (zamestnávatelia a ďalší reprezentanti príslušných odvetví hospodárstva a spoločenskej praxe, absolventi vysokej školy, domáci a zahraniční partneri vysokej školy a pod.), vrátane možnosti využitia konzultácii / stáží / organizovania školení so zahraničnými expertami / pracovníkmi zahraničných vysokých škôl ako odborníkmi na vnútorný systém na vysokých školách pre oprávnené cieľové skupiny v súlade s podmienkou poskytnutia príspevku č. 11;
6. Akademická etika –tvorba / revízia / implementácia dokumentov a postupov na zvyšovanie akademickej etiky, (napr. postupov vysokej školy proti plagiátorstvu), stanovenie plánovaných konkrétnych procesov a postupov, vrátane kompetencii zodpovedných osôb/orgánov na monitorovanie a riešenie otázok spojených s dodržiavaním princípov akademickej etiky;
7. Preskúmavanie podnetov a dodržiavanie predpisov – tvorba / revízia / implementácia dokumentov a postupov vo vzťahu k riešeniu podnetov / súladu a dodržiavania (vnútorných) predpisov – napr. stanovenie plánovaných konkrétnych procesov a postupov, vrátane kompetencii zodpovedných osôb/orgánov na riešenie podnetov a riešenie súladu, kontroly a dodržiavania (vnútorných) predpisov a pod.;
8. Kultúra kvality– všetky aktivity spojené s rozširovaním informovanosti o možnostiach participácie na tvorbe / úprave vnútorného systému, propagácia vnútorného systému v rámci vysokej školy;
9. Tvorba / revízia / implementácia debyrokratizácie procesov / plánov zefektívnenia administratívy; súbor procesov a postupov, ktoré vysoká škola v rámci tvorby / úpravy vnútorného systému zjednoduší / digitalizuje;
10. Prístup k informáciám **–** napr.preklady dokumentov vnútorného systému do cudzích jazykov, v ktorých sa uskutočňujú študijné programy a zabezpečenie dostupnosti dokumentov aj pre študentov so špecifickými potrebami, vrátane zabezpečenia štandardov pre prístupnosť, funkčnosť a minimálne požiadavky na obsah webových sídiel a štandardov pre prístupnosť mobilných aplikácií (v zmysle § 113ai zákona č. 131/2002 Z. z. o vysokých školách a o zmene a doplnení niektorých zákonov), a to aj pre študentov so špecifickými potrebami;
11. Tvorba / revízia / implementácia štruktúr a procesov na vytváranie, úpravu a schvaľovanie študijných programov – vytvorenie / identifikácia orgánov na vytváranie, monitorovanie, úpravu a schvaľovanie študijných programov, identifikácia zainteresovaných strán ako členov týchto orgánov, školenie členov a pod.;
12. Spektrum pedagogických metód, foriem a koncepcií, metód hodnotenia – napr. tvorba / revízia / implementácia dokumentov alebo postupov vo vzťahu k študijným programom / predmetom s dištančnou alebo kombinovanou metódou (napr. online vyučovanie, vyučovanie formou blended learning); tvorba / revízia / implementácia koncepcií a metód hodnotenia študijných programov / predmetov – napr. školenia zamestnancov vysokej školy v tejto oblasti;
13. Prijímacie konanie – tvorba / revízia / implementácia dokumentov a postupov pre systém prijímacieho konania – napr. vytvorenie systému pre výlučne online podávanie prihlášok, uskutočňovania prijímacích skúšok, zapojenie zainteresovaných strán do tvorby kritérií prijímacieho konania a pod.;
14. Tvorba / revízia / implementácia vnútorných dokumentov, podporných opatrení a postupov pre:
    1. podporu študentov so špecifickými potrebami,
    2. podporu študentov zo znevýhodneného prostredia,
    3. podporu zahraničných študentov (študentov s iným ako slovenským občianstvom);
15. Tvorba / revízia / implementácia dokumentov a postupov pre systém uznávania kvalifikácie a neformálneho a informálneho vzdelávania – napr. vytvorenie nových pracovných miest / preškolenie zamestnancov pre poradnú činnosť v oblasti poskytovania možností neformálneho vzdelávania pre študentov, vrátane možností absolvovania takéhoto vzdelávania v zahraničí a pod.;
16. Učitelia – tvorba / revízia / implementácia dokumentov a politík výberových konaní na obsadzovanie miest vysokoškolských učiteľov, pravidiel nominácie členov výberových komisií výberových konaní, zverejňovania informácií o výberových konaniach – napr. školenie v tejto oblasti pre členov výberových komisií a pod.;
17. Zvyšovanie kvality služieb poskytovaných študentom (napr. činnosť knižníc, študovní a ďalších podporných činností) – napr. školenie pracovníkov, zvýšenie dostupnosti a portfólia online služieb a pod.;
18. Podpora študentov – tvorba / revízia / implementácia dokumentov a politík pre podporu napredovania študentov počas štúdia a ich osobný a kariérny rozvoj (psychologické poradne, poradenské centrá (napr. pre študentov so špecifickými potrebami alebo zo sociálne znevýhodneného prostredia; právne poradenstvo), kariérne centrá, jazykové centrá, tútoring a mentoring, buddy systém, a pod.);
19. Kvalifikovaný podporný personál – zvyšovanie kvalifikácie administratívneho a ďalšieho podporného personálu (špecifikovať zamestnancov, cieľ, očakávané výsledky/kompetencie);
20. Tvorba / revízia / implementácia efektívneho systému analyzovania, sledovania a vyhodnocovania vybraných súborov ukazovateľov (napr. miera úspešnosti a iné charakteristiky v rámci prijímacieho konania, miera úspešnosti a dôvody predčasného ukončenia štúdia v študijných programoch, miera spokojnosti študentov s uskutočňovaním študijných programov a dostupnosťou zdrojov potrebných pre štúdium, miera uplatniteľnosti absolventov študijných programov, miera spokojnosti zamestnávateľov a iných externých zainteresovaných strán s kvalitou absolventov študijných programov, charakteristika profilu učiteľov a ďalších zamestnancov, výsledky tvorivých činností a mieru ich prepojenia so vzdelávaním, miera internacionalizácie činností a aktivít vysokej školy (napr. úroveň mobilít študentov a zamestnancov) a pod.);
21. Zavádzanie doplňujúcich mechanizmov získavania spätnej väzby od študentov k pedagogickému procesu a iným oblastiam súvisiacim so štúdiom na vysokej škole (napr. poskytovanie ubytovania, stravy, športové/kultúrne vyžitie a pod.), vrátane mechanizmov vyhodnocovania a prijímania opatrení.